LIETUVOS RESPUBLIKOS

RYŠIŲ REGULIAVIMO TARNYBOS

DIREKTORIUS

ĮSAKYMAS

DĖL LIETUVOS RESPUBLIKOS RYŠIŲ REGULIAVIMO TARNYBOS DIREKTORIAUS 2011 M. GRUODŽIO 14 D. ĮSAKYMO NR. 1V-1287 „DĖL LIETUVOS RESPUBLIKOS RYŠIŲ REGULIAVIMO TARNYBOS INFORMACINĖS SISTEMOS SAUGOS NUOSTATŲ PATVIRTINIMO“ PAKEITIMO

2018 m. kovo 30 d. Nr. 1V-311

Vilnius

1. Pakeičiu Lietuvos Respublikos ryšių reguliavimo tarnybos direktoriaus 2011 m. gruodžio 14 d. įsakymą Nr. 1V-1287 „Dėl Lietuvos Respublikos ryšių reguliavimo tarnybos informacinės sistemos saugos nuostatų patvirtinimo“:

1.1. Pakeičiu antraštę ir ją išdėstau taip:

„DĖL RADIJO DAŽNIŲ SPEKTRO VALDYMO INFORMACINĖS SISTEMOS SAUGOS NUOSTATŲ PATVIRTINIMO“.

1.2. Pakeičiu preambulę ir ją išdėstau taip:

„Vadovaudamasis Bendrųjų elektroninės informacijos saugos reikalavimų aprašo, patvirtinto Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“, 7.1 papunkčiu, 19 ir 26 punktais:“.

1.3. Pakeičiu 1 punktą ir jį išdėstau taip:

„1. Tvirtinu Radijo dažnių spektro valdymo informacinės sistemos saugos nuostatus (pridedama).“

1.4. Pakeičiu 2 punktą ir jį išdėstau taip:

„2. Skiriu:

2.1. Lietuvos Respublikos ryšių reguliavimo tarnybos direktoriaus vyriausiąjį patarėją Sigitą Jurkevičių Radijo dažnių spektro valdymo informacinės sistemos saugos įgaliotiniu;

2.2. Administracinio departamento Informacinių technologijų skyriaus patarėją Laimį Tamošiūną Radijo dažnių spektro valdymo informacinės sistemos administratoriumi.“

1.5. Pakeičiu 3.1 papunktį ir jį išdėstau taip:

„3.1. Radijo dažnių spektro valdymo informacinės sistemos saugaus elektroninės informacijos tvarkymo taisykles;“.

1.6. Pakeičiu 3.2 papunktį ir jį išdėstau taip:

„3.2. Radijo dažnių spektro valdymo informacinės sistemos veiklos tęstinumo valdymo planą;“.

1.7. Pakeičiu 3.3 papunktį ir jį išdėstau taip:

„3.3. Radijo dažnių spektro valdymo informacinės sistemos naudotojų administravimo taisykles.“.

1.8. Pakeičiu nurodytu įsakymu patvirtintus Lietuvos Respublikos ryšių reguliavimo tarnybos informacinės sistemos saugos nuostatus:

1.8.1. Pakeičiu pavadinimą ir jį išdėstau taip:

„RADIJO DAŽNIŲ SPEKTRO VALDYMO INFORMACINĖS SISTEMOS SAUGOS NUOSTATAI“.

1.8.2. Pakeičiu 1 punktą ir jį išdėstau taip:

„1. Radijo dažnių spektro valdymo informacinės sistemos saugos nuostatai (toliau – Saugos nuostatai) reglamentuoja Radijo dažnių spektro valdymo informacinės sistemos (toliau – IS) elektroninės informacijos saugos valdymą, organizacinius ir techninius reikalavimus, reikalavimus personalui ir IS naudotojų supažindinimo su saugos dokumentais principus.“

1.8.3. Pakeičiu 4 punktą ir jį išdėstau taip:

„4. Saugos nuostatuose vartojamos sąvokos apibrėžtos Lietuvos Respublikos valstybės informacinių išteklių valdymo įstatyme, Bendrųjų elektroninės informacijos saugos reikalavimų apraše, patvirtintame Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“, (toliau – Bendrųjų elektroninės informacijos saugos reikalavimų aprašas), kituose teisės aktuose ir Lietuvos standartuose LST ISO/IEC 27002:2014 ir LST ISO/IEC 27001:2013.“

1.8.4. Pakeičiu 6 punktą ir jį išdėstau taip:

„6. IS valdytojas ir IS tvarkytojas yra Tarnyba (Mortos g. 14, Vilnius).“

1.8.5. Pakeičiu 11.4 papunktį ir jį išdėstau taip:

„11.4. Saugos dokumentų turinio gairių aprašu, patvirtintu Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“;“.

1.8.6. Pakeičiu 11.5 papunktį ir jį išdėstau taip:

„11.5. Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašu, patvirtintu Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“, (toliau – Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašas);“.

1.8.7. Pakeičiu 12 punktą ir jį išdėstau taip:

„12. IS tvarkoma elektroninė informacija priskirtina vidutinės svarbos kategorijai, vadovaujantis Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo 9.1 ir 9.2 papunkčiuose aprašytais kriterijais.“

1.8.8. Pakeičiu 13 punktą ir jį išdėstau taip:

„13. IS priskirtina trečiajai kategorijai, vadovaujantis Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo 12.3 papunkčiu.“

1.8.9. Pakeičiu 21 punkto pirmąją pastraipą ir ją išdėstau taip:

„21. Siekdamas užtikrinti Saugos nuostatuose ir IS saugos politiką įgyvendinančiuose dokumentuose nustatytų reikalavimų laikymosi kontrolę, saugos įgaliotinis, vadovaudamasis Lietuvos Respublikos vidaus reikalų ministerijos patvirtinta metodika, ne rečiau kaip kartą per du metus organizuoja Tarnybos informacinių technologijų saugos atitikties vertinimą, kurio metu:“.

2. Nurodau paskelbti šį įsakymą Teisės aktų registre.

Direktoriaus pavaduotojas,

pavaduojantis direktorių	Mindaugas Žilinskas

SUDERINTA Nacionalinio kibernetinio saugumo centro prie Krašto apsaugos ministerijos 2018 m. kovo 6 d. raštu Nr. (4.2)6K-73